1. अर्णब गोस्वामींच्या अटकेवरून आक्रमक प्रतिक्रिया देणाऱ्या अमित शहांना शिवसेनेचे प्रत्युत्तर

रिपब्लिक टीव्हीचे संपादक अर्णब गोस्वामी यांच्यावर करण्यात आलेल्या कारवाईनंतर अनेक केंद्रीय नेत्यांनी राज्य सरकारवर टीका केली. केंद्रीय गृहमंत्री अमित शहा यांनी ही घटना इंदिरा गांधींनी देशात लावलेल्या आणीबाणीसारखीच आहे अशी प्रतिक्रिया दिली होती.

अमित शाह म्हणाले, "अर्णब गोस्वामी यांना झालेली अटक म्हणजे वैयक्तीक स्वातंत्र्य आणि लोकशाहीच्या चौथ्या स्तंभावर हल्ला आहे. स्वतंत्र माध्यमांनी या कारवाईला विरोध करायला हवा. ही घटना आणीबाणीची आठवण करून देते." असे ट्वीट त्यांनी केले आहे.

अमित शहा यांच्या ट्विटला शिवसेनेचे खासदार अरविंद सावंतांनी प्रत्युत्तर दिले आहे. ही बातमी लोकमतने दिली आहे. 

ते म्हणाले, "अर्णब गोस्वामींच्या अटकेचा पत्रकारितेशी काय संबंध? एका खासगी व्यवसायिकेचे पैसे बुडवल्यानं आणि त्याने आत्महत्या केल्याने गोस्वामी यांना अटक झाली आहे. त्यामुळे केंद्रीय गृहमंत्री अमित शाहांनी माहिती घेऊन बोलावे."

आपल्या ट्वीट मध्ये अमित शाह यांनी काँग्रेसवरही निशाणा साधला आहे. काँग्रेस आणि त्यांच्या मित्र पक्षाने लोकशाहीची लाज काढली अशी टीकाही त्यांनी केली आहे. 

शिवसेनेचे मुखपत्र सामनाने अग्रलेखातून भाजपवर टीका केली आहे. भाजपला सवतीची पोरं मांडीवर खेळवण्यात मौज वाटते असं या अग्रलेखात म्हटलं आहे. 

2. ठाकरे सरकार पाठोपाठ केरळचाही निर्णय, सीबीआयला परवानगीशिवाय तपास करता येणार नाही

महाराष्ट्र पाठोपाठ केरळनेही केंद्रीय तपास यंत्रणा सीबीआयकडून थेट तपास करण्याची परवानगी काढून घेतली आहे. यापुढे सीबीआयला केरळमध्ये तपास करण्यापूर्वी राज्य सरकारची परवानगी घ्यावी लागणार आहे. टीव्ही 9 हे वृत्त दिले आहे.

केरळचे मुख्यमंत्री पिनरई विजयन यांनी यासंदर्भातील माहिती दिली आहे. सीबीआय़ आपली मर्यादा ओलांडत असून राज्य सरकारला अस्थिर करण्याचा प्रयत्न करत आहे असाही आरोप पिनरई विजयन यांनी केला.

केंद्र सरकारच्या यंत्रणा राज्याच्या धोरणांमध्ये हस्तक्षेप करत असल्याचंही त्यांनी म्हटलं आहे.

यापूर्वी पश्चिम बंगाल, राजस्थान, छत्तीसगड आणि महाराष्ट्राने असा निर्णय घेतलेला आहे.

3. केंद्राचे पाहणी पथक अद्याप आलेले नाही, विरोधक गप्प का? विजय वडेट्टीवार यांचा सवाल

राज्यात पूर आणि अतिवृष्टीमुळे शेतकऱ्यांचे अतोनात नुकसान झाले आहे. पण 18 दिवस उलटले तरी... \n\nवरील लेखासाठी मला एक चांगले शीर्षक द्या.
अर्णब गोस्वामी प्रकरण: शिवसेनेची अमित शाहांवर टीका, 'माहिती घेऊन बोलावे' #5मोठ्याबातम्या